KOMISIJOS REGLAMENTAS (EB) Nr. 1611/2004
2004 m. rugsėjo 15 d.
nustatantis mažinimo koeficientą, numatytą Reglamentu (EB) Nr. 958/2003, taikytiną pagal kukurūzų tarifinę kvotą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1),
atsižvelgdama į 2003 m. birželio 3 d. Komisijos reglamentą (EB) Nr. 958/2003, nustatantį Tarybos sprendimo 2003/286/EB taikymo ypatybes lengvatoms Bendrijos tarifinių kvotų forma kai kuriems grūdų produktams, kurių kilmės šalis yra Bulgarijos Respublika, ir iš dalies pakeičiantį Reglamentą (EB) Nr. 2809/2000 (2), ir ypač į jo 2 straipsnio 3 dalį,
kadangi:
(1)
Reglamentu (EB) Nr. 958/2003 buvo atidaryta 88 000 t kviečių tarifinė kvota 2004-2005 prekybos metams.
(2)
Kiekiai, prašyti 2004 m. rugsėjo 13 d. pagal Reglamento (EB) Nr. 958/2003 2 straipsnio 1 dalį, viršija turimus kiekius. Todėl turi būti apibrėžtas išduotinų licencijų kiekis, nustatant mažinimo koeficientą, taikytiną prašomiems kiekiams,
PRIĖMĖ ŠĮ REGLAMENTĄ:
1 straipsnis
Kiekvienas pateiktas ir Komisijai 2004 m. rugsėjo 13 d. perduotas importo licencijos prašymas „Bulgarijos Respublikos“ kukurūzų kvotai, remiantis Reglamento (EB) Nr. 958/2003 2 straipsnio 1 ir 2 dalimis, yra tenkintinas iki 0,0518166 prašomų kiekių.
2 straipsnis
Šis reglamentas įsigalioja 2004 m. rugsėjo 16 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugsėjo 15 d.